שעות ספורות לאחר החשיפה ב-News1, לפיה: "לב לבייב מבצר מגוריו ועסקיו ברוסיה" (30.08.18), הודיעה חברת אפי פיתוח, הרשומה למסחר בבורסה באנגליה, כי לבייב הודיע על פרישתו מתפקידו כיושב-ראש ההנהלה בחברה.
ההתפטרות הפתיעה כמה גורמים המעורבים בחברה. היא עומדת בסתירה לתגובת קבוצת לבייב ביום 30.08.18 לחשיפת News1, לפיה לבייב אכן בחר לשהות ברוסיה כדי לנהל את אפי פיתוח, שאותה רכש מקבוצת אפריקה ישראל (שהייתה בשליטתו). אפי פיתוח מחזיקה נכסים ברוסיה, הטעונים כמובן ניהול והשבחה.
כפי שדיווחנו ל-News1, לבייב מוטרד מתלונות שהוגשו נגדו - הן באנגליה והן בישראל, המעלות נגדו גם חשדות שונים לביצוע עבירות חמורות בקבוצת אפריקה ישראל ו/או אפי פיתוח. חשדות הועלו נגדו גם בגין פעולות שנויות במחלוקת שביצע בעסקי היהלומים. לבייב נהנה ברוסיה ממעמד מיוחד ומהגנת הממשל הרוסי בראשו עומד ולדימיר פוטין.
ל-News1 נודע, כי רשויות האכיפה באנגליה פתחו בהליכים סמויים נגד לבייב, בעקבות מידע מוכמן שהובא לידיעתם ותלונות שהוגשו נגד לבייב. על-פי החוק וכללי הבורסה, חלה על חברה הרשומה בבורסה החובה לדווח על הליכים פליליים המתנהלים נגד אנשי מפתח בחברה, אם אכן מתנהלים. אפי פיתוח לא הודיעה מאומה בנושא, שכן רשמית לא הודע לה דבר.
האומץ את פרשת לורי שם טוב??? לא מתאים לך.כל העתונות משת"פית פחדנית. מה קרה לך??